Ա Մ Փ Ո Փ Ա Թ Ե Ր Թ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ԼՐԱՑՈՒՄ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՈՒ ՄԵԿ ԱՆՁԻՑ ԳՆՄԱՆ ԸՆԹԱՑԱԿԱՐԳՈՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| Վարչապետի աշխատակազմ | 04.10.2021թ. |
| N 02/16.4/34183-2021 |

|  |  |
| --- | --- |
| «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություն և լրացում ու Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու ու մեկ անձից գնման ընթացակարգով գնման գործընթաց կազմակերպելու մասին» ՀՀ կառավարության որոշման նախագծի վերաբերյալ հայտնում ենք.  1. Հաշվի առնելով, որ.  1) նախագծի հավելվածներով ՀՀ կառավարության պահուստային ֆոնդից հատկացում չի նախատեսվում, առաջարկում ենք նախագծի նախաբանից հանել «19-րդ հոդվածի 3-րդ կետը և» բառերը. | Ընդունվել է |
| 2) նախագծի 2-րդ կետով նախատեսվում է անհետաձգելի համարել Հ-43, /Մ-2/ - Գնդեվազ – Ջերմուկ - Արցախի Հանրապետության սահման հանրապետական նշանակության ավտոճանապարհի կմ0+000-ում ջրահեռացման ապահովման, կմ0+900-ում փլուզված հատվածի և կմ18+250 – կմ18+360 նստվածքային հատվածի վերականգնման աշխատանքների նախագծի պատրաստման, ծախսերի գնահատման և փորձաքննության ծառայությունների ձեռքբերման գնման կարիքը, առաջարկում ենք նախագծի նախաբանից հանել ՀՀ կառավարության 04/05/2017թ. թիվ 526-Ն որոշման N1 հավելվածի 23-րդ կետի 5-րդ ենթակետի «գ» պարբերությանը կատարված հղումը, փոխարենը նախագծի 3-րդ և 4-րդ կետերում կատարել հղում ՀՀ կառավարության 04/05/2017թ. թիվ 526-Ն որոշման 23-րդ կետի 5-րդ ենթակետի համապատասխան պարբերությանը. | Ընդունվել է մասնակի, նախագծի նախաբանը խմբագրվել է |
| 3) 2021թ. բյուջետային տարվա 3-րդ եռամսյակն ավարտվել է, առաջարկում ենք նախագծի հավելվածներից հանել «Ինն ամիս» սյունակները: | Ընդունվել է |
| 2. Միաժամանակ առաջարկում ենք նախագծին կից ներկայացված հիմնավորումը համապատասխանեցնել ՀՀ վարչապետի 15/03/2021թ. թիվ 02/16.10/7977-2021 հանձնարարականի 13-րդ կետի պահանջին: | Ընդունվել է |

|  |  |
| --- | --- |
| 1.ՀՀ ֆինանսների նախարարություն | 02.09.2021թ. |
| N 01/8-4/13976-2021 |

|  |  |
| --- | --- |
| Ձեր 18.08.2021թ. N ԳՍ/23.1/21249-2021 գրությամբ ներկայացված ««Հայաստանի Հանրապետության 2021 թվականի պետական բյուջեի մասին» Հայաստանի Հանրապետության» օրենքում վերաբաշխում, փոփոխություն և լրացում ու Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու և մեկ անձից գնման ընթացակարգով գնման գործընթաց կազմակերպելու մասին» ՀՀ կառավարության որոշման նախագծով (այսուհետ՝ Նախագիծ) առաջարկվում է ՀՀ 2021 թվական պետական բյուջեով «1049. Ճանապարհային ցանցի բարելավում» ծրագրի՝ ՀՀ կառավարության պատվիրատվությամբ նախատեսված «21002. Տրանսպորտային օբյեկտների հիմնանորոգում» միջոցառման գծով չբաշխված միջոցնե­րից 890.4 հազար դրամը վերաբաշխել և այն ուղղել Հ-43, /Մ-2/ - Գնդեվազ - Ջերմուկ – Արցախի Հանրապետության սահման հանրապետական նշանակության ավտոճանապարհի կմ0+000-ում ջրահեռացման ապահովման, կմ0+900-ում փլուզված հատվածի և կմ18+250–կմ18+360 նստվածքային հատվածի վերականգնման աշխատանքների նախագծանախահաշվային փաստաթղթերի ձեռք բերմանը։  Ողջունելի ենք համարում ճանապարհային երթևեկության անվտանգության ապահովմանն ուղղված ՀՀ տարածքային կառավարման և ենթակառուցվածքների նախարարության կողմից որդեգրված մոտեցումները, ինչը համահունչ է նաև 21.08.2021 թվականի N 1363-Ա որոշմամբ հաստատված` ՀՀ կառավարության ծրագրին (3. Ենթակառուցվածքների զարգացում բաժին, 3.2 Ճանապարհաշինություն ենթաբաժին)։  Միաժամանակ Նախագծի վերաբերյալ հայտնում ենք հետևյալը.  1. Նախագծին կից ներկայացված չեն հիմնանորոգման ենթակա ճանապարհահատվածի նախագծանախահաշվային փաստաթղթերի ձեռք բերման համար անհրաժեշտ գումարի համապատասխան հաշվարկ-հիմնավորումները։ | Ընդունվել է, հաշվարկ-հիմնավորումը կցվում է: |
| 2. Խնդրում ենք առաջնորդվել ՀՀ վարչապետի 19.08.2021թ-ի N 02/08.3/28440-2021 հանձնարարականով, համաձայն որի բյուջետային գլխավոր կարգադրիչ հանդիսացող մարմիններին հանձնարարվել էր իրավական ակտերի նախագծեր ներկայացնելիս նախագծի ընդունման հիմնավորման մեջ ներառել նաև «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ» առանձին պարբերություն: | Չի ընդունվել, նկատի ունենալով, որ նախագծում նշված աշխատանքների իրականացումը որևէ ծրագրով նախատեսված չեն եղել և դրանց անհրաժեշտությունը ծագել է փլուզման և նստվածքային հատվածների առաջացման հետևանքով: |
| 3. Խնդրում ենք քննարկել Նախագծում նշված ծառայությունները՝ գործող կարգավորումների համաձայն, Նախագծի հաստատմանը զուգահեռ հրատապության հիմքով պայմանավորված մեկ անձից գնման ձևով «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի կիրառմամբ կազմակերպելու հնարավորության հարցը, նկատի ունենալով, որ դրա համար կպահանջվի շուրջ 10 օր, իսկ ընթացակարգին մասնակցելու հնարավորություն կունենա ցանկացած մասնակից. | Չի ընդունվել:  Հաշվի առնելով խնդրի հրատապությունը և օր առաջ փորձաքննություն անցած նախագծանախահաշվային փաստաթղթեր ունենալու անհրաժեշտությունը նպատակահարմար է համարվել կիրառել նախագծով նախատեսված ընթացակարգը: |
| 4. Նախագծի փաթեթը չի պարունակում հիմնավորումներ ՀՀ կառավարության 04/05/2017թ. թիվ 526-Ն որոշմամբ հաստատված կարգի 71-րդ կետի 1-ին ենթակետի զ պարբերության պահանջների նկատմամբ սահմանվող բացառության կիրառման վերաբերյալ, մասնավորապես՝ թե պատվիրատուն ինչպես է ապահովելու պայմանագրի (կանխավճարի) և որակավորման ապահովման պայմանները չկիրառելու դեպքում առաջանալիք հնարավոր ռիսկերի նվազեցումը: | Ընդունվել է: Կետը խմբագրվել է: |
| 5. Նախագծի հավելված 7-ում ներառված գնման առարկաների գնման ձևն անհրաժեշտ է նշել ՀՄԱ: | Ընդունվել է: |